Karl Lagerfeld utolsó Chanel-kollekciója | Elle magazin
Divatigazgatónk a bemutató helyszínéről tudósított
2019.03.05. 15:05
Karl Lagerfeldnek sok ismert mondása van, az egyik így hangzik: „Nem szeretném, ha bárki eljönne a temetésemre. Csináljanak a hamvakkal, amit akarnak” – mondta a tervező Vanessa Gregoriadisnak, a New York magazin újságírójának még 2002-ben. „Legjobb, ha egyszerűen kidobják a szemétbe.”
Ha a 2019 őszi Chanel bemutató vendégei maguktól nem jutottak volna erre az álláspontra, a székekre tett a mappákon ott voltak a megerősítő szavak: „And the beat goes on” (És a tempó nem áll meg), Coco Chanelről és Karl Lagerfeldről készült rajzok társaságában. Egy perc csenddel emlékeztünk meg a tervező február 19-i haláláról – amikor mindannyian önkéntelenül sírni kezdtünk. A bemutatót Cara Delevignge nyitotta, és a végén igyekezett lelket ölteni könnyeikkel küzdő modelltársaiba.
A díszlet ezúttal egy alpesi sífalu volt, hófalakkal, füstölgő kéményekkel és aprés-ski ruhákkal. Szép klasszikus megoldásokat láthattunk, Karl stílusában, sok-sok tweeddel, de élénk színű dzsekikkel is. A showt egy sor tollas ruha zárta, hópehely könnyedséggel, olyan modelleken, mint Adut Akech, Kaia Gerber és Penelope Cruz, aki egy fehér rózsával vonult végig a kifutón.
19 Chanel karl lagerfeld kollekció ősz sí utolsó